এদের ভবিষ্যত নিয়ে প্রশ্ন করা হলে মাশরাফি বলেন,‘ফাইনালের আগে আমার মনে হয় না ডিটেইলসে যাওয়া উচিৎ। আমি তাদের উপর কমপ্লেইন করতে পারতাম যদি তারা হার্ডওয়ার্ক ও চেষ্টা না করতো। তারা যে চেষ্টাটা করছে একটা-দুইটা ইনিংসে রান না করে ওখান থেকে বের হয়ে আসাটা কঠিন। আজকে হয়তো বা তাদের জন্য আরও ভালো কিছু করার ছিল। উইকেটে আরও সময় কাটাতে পারত। ২০-২২ ওভারে অলআউট হয়েছি। যে সময়টা পেয়েছি…. যদি আজকে স্ট্রাইক রেট কমও হতো তাহলেও কেউ প্রশ্ন আনতো না। আমার কাছে মনে হয় তাদের জন্য আজকে একটা ভালো সুযোগ ছিল। আপনি যাদের নাম বলেছেন তাদের মধ্যে একজন-দুজন অনেক দিন ধরেই খেলছে। এ ধরনের পরিস্থিতিটা পার করেছে। কঠিন সময়ে তারা বেরও হয়ে এসেছে। আমি আসলে প্রত্যাশা করছি তারা এখান থেকে বের হয়ে আসতে পারবে। ’